Document ID: /roh_data/filtered/fineweb-2-filterrobots_roh.jsonl.gz/5583

A La Punt Chamues-ch vegn construida ina senda per viandants e per bikers. «Albula-Trail» sa numna quel traject che cumenza sin il Pass d’Alvra e maina sur radund 7 kilometers giu en la val. 130’000 francs investescha la vischnanca.
Suenter il bike vegn l'e-bike
Il trend dad ir cun il bike survegn nov schlantsch, quai grazia a l'e-bike. Cun il bike electric vegnan en avegnir er main trenads ad esser da viadi sur munts e vals. Per il turissem en omadus giasts impurtants e per omadus vul ins porscher rutas attractivas.
Evitar conflicts cun construir rutas adattadas
Il viandant giavischa ina senda attractiva e segira, il biker però giavischa obstachels e serpentinas. Il vitg da la Punt Chamues-ch è vidlonder da resguardar quels giavischs. Ina senda largia, survesaivla – nua che il biker ed il viandant dastgan s’inscuntrar senza s’agitar.
RR actualitad 17:00